ذكرات تقارير اخبارية، أن قاضيا بالمحكمة الابتدائية ف مدريد صدر حكم بتفعيل إجراءات إعلان عجز مليونيرة اسبانية عن تدبير ثروتها بسباب المعاناة ديالها من مرض الزهايمر واستند القاضي على قاعدة كتسمح ليه بتعيين وصي قانوني على الاشخاص اللي كيعانيو عقليا من عجز ف الإدراك والتمييز. وعلى حساب هاذ التقارير، هاذ ماشي مشكل، ولكن المفاجأة هو ظهور شخص كيدعي انه قريب ليها من درجة بعيدة، وهو الوحيد اللي مؤهل قانونيا باش يدير الثروة ديالها ولكن مدعى عليه في قضية اختلاس أموال. واضاف موقع “أوكي دياريو”، أن “خوانا” اللي عندها 69 عام، كتملك ثروة كبيرة موزعة بين المغرب واسبانيا وأمريكا ودول أخرى، ما عندها عائلة أو أحفاد وبانو بزاف ديال الأشخاص فجأة بعد المرض ديالها، منهم هاذ القريب المفترض والمحامي ديالو اللي كانت غادي تعطيه وكالة توقيع كتسمح ليه بنقل ملكية أصولها ليه ف مقابل اخراجها من دار الرعاية. دابا القضية ما زال شابكة ف المحاكم.. 
نايضة ف محاكم مدريد على صبليونية لاباس عليها عندها عقارات ف المغرب